
Parlamentul  României

Camera  Deputaţilor
Comisia pentru Sănătate şi Familie
                                                                                           Nr. 28/146/ 12 martie 2002 

A V I Z

asupra propunerii legislative privind

violenţa în familie


Cu adresa nr.671 din 4 martie 2002, în conformitate cu prevederile art.89 din Regulamentul Camerei Deputaţilor, Comisia pentru sănătate şi familie a fost sesizată pentru dezbaterea şi avizarea propunerii legislative privind violenţa în familie.


În urma dezbaterilor care au avut loc în şedinţa din 12 martie 2002, Comisia pentru sănătate şi familie a hotărât avizarea favorabilă a propunerii legislative cu următoarele amendamente :
Nr.

crt.
Articolul

(textul iniţial )
Amendamentul propus

(autorul)

Text adoptat de comisie
Motivare

0.
1.
2.
3.

1.
Art.2.

Se propune ca art.2 să se reformuleze, după cum urmează:

“Art.2. – Prin violenţă în familie se înţelege orice atitudine, fizică sau verbală, săvârşită de către un membru al familiei, cu intenţia de a produce suferinţă de natură fizică, psihică sau sexuală unui alt membru de familie şi pentru care sunt necesare îngrijiri medicale ori privarea intenţionată de mijloace materiale de subzistenţă.”
Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ovidiu Brînzan (Grupul Parlamentar al PSD )   şi Ministerul Sănătăţii şi Familiei .
Pentru o exprimare corectă şi pentru incriminarea şi a acestor fapte privind violenţa în familie .



2.
Art.5.
Se propune ca art.5 să se reformuleze, după cum urmează:

“Art.5. – La solicitarea victimei sau a administraţiei adăpostului special, în care aceasta este protejată, instituţiile medico-legale sunt obligate să elibereze de îndată, gratuit, certificat medico-legal care să ateste starea psiho-fizică a victimei, să descrie leziunile constatate şi cauzalitatea lor şi să indice numărul de zile necesar îngijirilor medicale până la vindecare.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD )  şi dl.dep.dr.Ovidiu Brînzan (Grupul Parlamentar al PSD ) .
Certificatul medico-legal trebuie să pună în evidenţă leziunile constatate în legătură de cauzalitate cu mecanismul de producere al acestora.

3.
Art.6.
Se propune ca art.6 să se reformuleze, după cum urmează:

“Art.6. – (1) Victima violenţei în familie beneficiază de tratament gratuit, pe toată durata acestuia, care se acordă de către medicul de familie şi în unităţile sanitare, indiferent de dovedirea calităţii de plătitor de asigurări sociale de sănătate.
(2) Cheltuielile ocazionate de îngrijirile medicale acordate victimei şi cele privind şederea în adăpostul special, suportate de casa de asigurări de sănătate la care victima este arondată şi de organizaţia non guvernamentală, se recuperează de casa de asigurări de sănătate teritorială şi de organizaţia non guvernamentală, de la făptuitor, care este obligat să le achite, în condiţiile legii.”

Autori: Ministerul Sănătăţii şi Familiei , dl.dep.prof.dr.Mircea Ifrim (Grupul Parlamentar al PRM) şi dl.dep.dr.Ovidiu Brînzan (Grupul Parlamentar al PSD ) .
Victima violenţei în familie reprezintă un caz medical special care nu trebuie condiţionat de calitatea de asigurat.

Contravaloarea cheltuielilor ocazionate de acordarea îngrijilor medicale, pentru victimile violenţei în familie, se recuperează de către casa de asigurări de  sănătate teritorială.



4.
___
Se propune să se introducă un nou text, ca alin.(2) al art.8, cu următorul cuprins:

“(2) În cadrul acestor adăposturi victimele vor beneficia de cazare, hrană şi consiliere medicală, psihologică şi juridică gratuită.”

Autori: dl.dep.farm.Ion Burnei (Grupul Parlamentar al PSD )  , dl.dep.dr.Ludovic Abiţei (Grupul Parlamentar al PRM)   şi Ministerul Sănătăţii şi Familiei .
Pentru precizarea, cu claritate, a activităţilor specifice ce urmează a fi desfăşurate în aceste adăposturi speciale.

5.
Art.11 alin.(2)
Se propune ca alin.(2) al art.11 să se reformuleze, după cum urmează:

“(2) Acţiunea penală se pune în mişcare la plângerea prealabilă a persoanei vătămate sau din oficiu.”

Autori: Dl.dep.dr.Ovidiu Brînzan (Grupul Parlamentar al PSD ) , doamna dep.Constanţa Popa (Grupul Parlamentar al PRM)   şi Ministerul Sănătăţii şi Familiei .


Pentru o exprimare corectă şi completă.


Comisia pentru sănătate şi familie respinge propunerea Guvernului privind reglementarea emiterii ordinului de restricţionare prevăzut la art.14, respectiv de către instanţă, la propunerea procurorului, deoarece această procedură  duce la prelungirea suferinţelor victimelor precum şi la întârzierea nejustificată a punerii în aplicare a măsurilor preventive. În consecinţă, comisia susţine textul art.14 propus de către iniţiator, prin care măsura preventivă privind ordinul de restricţionare poate fi luată, după caz, de către procuror sau instanţa competentă.

                   PREŞEDINTE,                                                                                                      SECRETAR,

 DEP.ACAD.PROF.DR.MIRCEA IFRIM                                                                  DEP.FARM.ION BURNEI

